পরিশেষে, প্রকাশনা শিল্পের কাজ কিন্তু রচনা করা না, বরং রচিত পান্ডুলিপি সম্পাদনা, প্রুফ রিডিং, বিন্যাস ও চিত্রায়নের মধ্য দিয়ে নান্দনিক ও বাস্তবিক ব্যবহার উপযোগী করে পাঠকের সামনে উপস্থাপনা করা। প্রকাশনা সংস্থাকে মুদ্রণশৈলী অনুসরণ করে বই প্রস্তুত করতে হয়।তবে একটা উল্লেখযোগ্য বিষয় হলো- প্রতিটি সংস্থা এক ধরণের শৈলী ব্যবহার করে না। আর এ শৈলী যেহেতু অনির্দিষ্ট ও অস্পষ্ট, বিষয়বস্তু ও প্রকাশনী ভেদে এটা পরিবর্তনযোগ্য। এছাড়া সব বয়সের পাঠকের জন্য একই শৈলী উপযুক্ত না। এজন্য নির্দিষ্ট পাঠকসম্প্রদায়ের চাহিদার কথা বিবেচনায় রেখে, বইয়ের বিষয়বস্তু ও লেখার ধরণের উপর ভিত্তি করে মুদ্রণশৈলী ব্যবহার করা হয়। বর্তমানে বিজ্ঞান ও প্রযুক্তির উপর্যুপরি সফলতা ও অগ্রগতি এবং প্রকাশনায় ব্যবহারের কারণে ব্যাপক পরিবর্তন এসেছে। একটি টেক্সকে পাঠযোগ্য ও নান্দনিকভাবে হাজারো কাঠামো ও বিন্যাসে বিন্যস্ত করা যায়। তবে শৈলী যেটাই হোক না কেন, মূল্য হলো পাঠক। বইটি পড়ার সময় পাঠক যাতে সাবলীলভাবে পড়ে অর্থ উদ্ধার করতে পারে, সেটাই প্রকাশনা ও মুদ্রণশৈলীর মুখ্য উদ্দেশ্য।